Donostiako Gazteen Antzerki Topaketak

Donostiako Gazteen Antzerki Topaketen Saria Donostiako udalak urtero ematen duen saria da, Donostia Gazteriak antolatzen du ekitaldia, eta Donostia Kulturaren eta Kutxa Kulturaren laguntza izaten dute.

Antzerki Topaketaren helburua gazteak antzerkiarekin harremanetan jartzea da, nola interprete edo sortzaile izan (agertoki gainean edo atzean), hala ikusle izan. Era berean, kultura-ekitaldietara joateko eta haietaz gozatzeko ohitura ere sustatu nahi da, eta kultura-jarduerak bultzatu horrela. Bestalde, Topaketak nahi du parte hartzaile gazteak motibatu, haien sormen prozesuan aurrera egiteko, eta baita haien kultur ekoizpenaren hedapena bultzatu ere.

Deialdia hiriko ikastetxe, unibertsitate, antzerki eskola eta talde independente guztiei zabaltzen zaie otsailean, parte hartzeko gonbita egiteko. Guztira 10-30 taldek eman dute izena. Donostiarrak izaten dira gehienak, baina badira kanpokoak ere (Oiartzun, Pasaia, Bilbo, Iruñea…).

Sarietan 2 kategoria bereizi dira adinaren arabera: Junior kategoria:1(4-18 urte) eta Senior kategoria (18-30 urte). Kategoria bakoitzean hiru sari hauek banatzen dira:  Obra onena,  Talde artistiko onena eta Taularatze onena.

Donostia Kulturaren lankidetzari esker, Antzoki Zaharra, Victoria Eugeniako Klub Aretoa, Gazteszena (Egia Kultur Etxea) eta Lugaritz Kultur Etxean egiten dira saioak, baita Kontadores Gazte Zentroan (gazteen kultur sormenerako eta sustapenerako erreferentzia den tokia)

Saridunak 
Hauek dira saridunetako batzuk:

Erreferentziak

Ikus, gainera 

 Euskal antzerkigintza
 Donostia Kultura
 Donostia Antzerki Saria
 Azpeitiko Euskal Antzerki Saria
 Zerrendaː2018ko euskarazko antzezlanak
 Zerrendaː2017ko euskarazko antzezlanak
 Zurriola Antzerki Eskola

Kanpo estekak 

 Donostia Antzerki Saria

Euskal Herriko sariak
Donostiako kultura
Donostiako Udala
Euskal antzerkigintza